als_Latn dik_Latn sag_Latn
Asport – Humbja (3-1) ndaj Sassuolos i ka përkeqësuar keqazi gjërat për Interin. Tashmë përveçse mangësi në rezultate duket se zikaltrit po përbadhen edhe me një mangësi në lidhjen me tifozët. Këta të fundit, tejet të zhgënjyer nga fakti se me humbjen e së dielës Interin e kalon në klasifikim edhe Sassuolo, ata kanë kontestuar lojtarët.
Kontestimi më i madh duket se ka qenë me Mauro Icardin, të cilit tifozët nuk i pranuan as fanellën. Argjentinasi hodhi fanellën e tij drejt tifozëve, por nuk e priti aspak mirë gjestin e kthimit prapa nga ana tyre. Mes fyerjeve të shumta, argjentinasi ka bërë me shenjë që ata të heshtnin, ndërkohë që nga goja i lexohen fjalët: “Heshtni, copa m…!”. Në këtë mes është përfshirë edhe Guarin, i cili u mundua (më kot) të tregonte se lojtarët po japin zemrën për këtë fanellë, paçka se rezultatet nuk po vijnë.
Por kontestimi ka vazhduar gjatë, me Icardin që është zënë verbalisht me gjithë tifozët ultras që gjendeshin në karshinë e stadiumit. Të jetë kjo krisja “e duhur” për Chelsea-in, që thuhet se mbetet në kërkim të tij? Nuk i dihet, ndërkohë komentatorët e Sky-it kujtojnë gjestin e Balotellit, i cili dikur fanellën e Interit pasi e zhvishte pikërisht pas një kontestimi me tifozët, e hidhte atë përtokë dhe nuk do ta vishte më.
You must be logged in to post a comment Login
als_Latn als_Latn als_Latn eng_Latn